Одлука о расписивању Конкурса за доделу награде Веселина Лучића за најбоље књижевно остварење

(Вест за категорију Конкурси)

Расписује се Конкурс за доделу Награде Веселина Лучића за 2024. годину, за најбоље књижевно остварење наставника и сарадника на Универзитету у Београду, објављено у 2023. години.

Награда, у нето износу од 500.000,00 динара, доделиће се из средстава Задужбине Веселина Лучића.

Критеријуми које књижевно дело мора да задовољи:

* мора бити oстварење једног аутора,
* мора бити објављено као засебна књига у најмање 300 примерака, са CIP записом и ISBN бројем,
* треба да има најмање 3 табака, тј. 48 страна,
* мора бити објављено први пут у 2023. години,
* у избор могу ући само уметничка остварења: роман, збирка приповедака, збирка песама, драма, есеј, путопис и мемоари. Уз пријаву је пожељно приложити рецензије.

Рок за подношење пријава је од 1. марта до 30. априла 2024. Године.

Пријаве се подносе на адресу: Задужбина Веселина Лучића, Студентски трг 1, са назнаком – Конкурс за Награду Веселина Лучића за најбоље књижевно остварење наставника и сарадника на Универзитету у Београду.